JAVNI POZIV ZA ISKAZ INTERESA ZA SUDJELOVANJE NA DOGAĐANJU „ZVJEZDANO LJETO“ 2022.

„Zvjezdano ljeto“ 2022. održat će se od 23.6. do 13.7.2022. u organizaciji Grada Karlovca.

Program je koncipiran u 6 tematskih cjelina:

1. Koncerti
2. Izložbe
3. Festivali
4. Događanja (Eventi)
5. Sport
6. Kazalište

Grad poziva sve zainteresirane da programe kojima žele sudjelovati u događanju „Zvjezdano ljeto“ prijave putem Obrasca za prijavu programa najkasnije do nedjelje 27.3.2022. godine do 24:00 sata na e-adresu: [manifestacije@karlovac.hr](mailto:manifestacije@karlovac.hr)

U Obrascu je obavezno naznačiti tematsku cjelinu za koju se prijavljujete.

Prijavitelji mogu biti fizičke i pravne osobe, samostalno ili u partnerstvu.

Svaki prijavitelj može prijaviti jedan program u okviru ovog Poziva, dok istovremeno može biti partner na više predloženih programa unutar Poziva.

Razmatrat će se samo programi koji su pravodobno prijavljeni i dostavljeni isključivo na propisanom Obrascu za prijavu programa.

Događanje će se organizirati u skladu s Odlukom Stožera civilne zaštite Republike Hrvatske, sukladno važećim mjerama i epidemiološkim okvirima.